Diari Oficial de la Generalitat Valenciana


Sumari del DOGV 8267, del 05-04-2018 (2018/3335)

RESOLUCIÓ de 29 de març de 2018, del president de l'Agència Valenciana del Turisme, per la qual es convoquen ajudes dirigides a la realització de campanyes de sensibilització, conscienciació i lluita contra l'intrusisme en l'oferta d'allotjament turístic de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8267

Data del DOGV
:   05-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3335


Data del document
:   29-03-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 29 de març de 2018, del president de l'Agència Valenciana del Turisme, per la qual es convoquen ajudes dirigides a la realització de campanyes de sensibilització, conscienciació i lluita contra l'intrusisme en l'oferta d'allotjament turístic de la Comunitat Valenciana. [2018/3335]  
El turisme constitueix un sector estratègic per a la Comunitat Valenciana per la seua aportació al producte interior brut regional i a la generació d'ocupació, la seua contribució a la cohesió territorial i la seua funció tan important com a aglutinador social, perquè afavoreix les relacions, basades en l'hospitalitat, entre les persones que viatgen i les comunitats receptores.  
Així, i amb l'objectiu de contribuir des de la Generalitat, a través de l'Agència Valenciana del Turisme, a enfortir la competitivitat de la Comunitat Valenciana com a destinació turística mediterrània de referència internacional, la present resolució té com a objecte avançar en la lluita contra l'intrusisme en l'oferta valenciana d'allotjament. Tot això alineat amb els objectius de l'Eix 2, Empreses i Competitivitat Turística, del document guia Llibre blanc per a una nova estratègia turística de la Comunitat Valenciana.  
Amb aquesta finalitat, i responent així mateix als objectius i les directrius establits en el Pla estratègic de subvencions 2017-2019 de l'Agència Valenciana del Turisme (aprovat per Resolució de 21 de febrer de 2017, del president, i publicat en el DOGV de 27.03.2017), en l'annex I d'aquesta resolució es recullen les característiques principals del programa d'ajudes 2018 de l'Agència Valenciana del Turisme dirigit a la realització de campanyes de sensibilització, conscienciació i lluita contra l'intrusisme en l'oferta d'allotjament turístic reglat de la Comunitat Valenciana.  
Aquestes ajudes es convoquen en virtut del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, que estan subjectes, així mateix, a les disposicions del Reglament (UE) número 1407/2013 de la Comissió, de 18 de desembre de 2013 (DOUE L 352, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
En funcions de les facultats assignades pel Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme i vista la proposta de 28 de març de 2018, de la directora de l'Agència Valenciana del Turisme i de conformitat amb aquesta, resolc:  
  
Article 1. Objecte  
La present resolució té per objecte convocar les ajudes de l'Agència Valenciana del Turisme per a l'exercici 2018 destinades a la realització de campanyes de sensibilització, conscienciació i lluita contra l'intrusisme en l'oferta d'allotjament turístic reglada de la Comunitat valenciana.  
  
Article 2. Marc normatiu  
1. Les ajudes convocades mitjançant la present resolució es concediran d'acord amb el que s'estableix en el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, publicat en el Diari Oficial de la Generalitat Valenciana número 8014, del dia 4 d'abril de 2017; la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015), així com el que es disposa en la Llei 38/2003, de 17 de novembre, general de subvencions (BOE 276, 18.11.2003), i el Reial decret 887/2006, de 21 de juliol, pel qual s'aprova el Reglament de la Llei general de subvencions (BOE 176, 25.07.2006) i en la resta de la normativa vigent aplicable.  
  
2. Conformitat amb la normativa europea sobre ajudes públiques:  
a) Les ajudes convocades per aquesta resolució queden subjectes a les disposicions del Reglament (UE) número 1407/2013 de la Comissió, de 18 de desembre de 2013 (DOUE L 352, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis i, per tant, queden exemptes de l'obligació d'una notificació prèvia a la Comissió Europea establida en l'article 108, apartat 3 del Tractat de funcionament de la Unió Europea, ja que no reuneixen tots els criteris establits en l'article 107.1 d'aquest tractat, i queden subjectes així a les condicions establides en el reglament esmentat d'ajudes de minimis.  
L'import total de les ajudes de minimis concedides per un estat membre a una única empresa no excedirà els 200.000 euros durant qualsevol període de tres exercicis fiscals.  
b) Així mateix, i en compliment del que s'estableix en l'article 3 (Obligació de notificar a la Comissió Europea i exempcions), apartat 3, del Decret 128/2017, de 29 de setembre, del Consell, pel qual es regula el procediment de notificació i la comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes convocades per aquesta resolució estan exemptes de l'obligació de la notificació o la comunicació perquè s'acullen a l'esmentat Reglament 1407/2013 d'ajudes de minimis, aprovat per la Comissió, i es recullen les altres condicions que es deriven de l'aplicació d'aquest en el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana.  
  
  
Article 3. Línies pressupostàries  
1. La concessió de les ajudes previstes en la present convocatòria està condicionada a l'existència de crèdit adequat i suficient al pressupost de l'Agència Valenciana del Turisme per a l'any 2018.  
2. L'import global màxim destinat a les ajudes previstes en aquesta convocatòria, segons consta en la Llei de pressupostos de la Generalitat per a 2018, amb destinació a l'Agència Valenciana del Turisme és el següent:  
  
Programa de lluita contra la intrusió i el frau dels apartaments turístics  
Import global màxim: 660.000,00 euros, a càrrec dels pressupostos de l'Agència Valenciana del Turisme consignats en el capítol IV en el Subprograma 3413, «Lluita contra l'intrusisme i frau en apartaments turístics».  
Aquest import es pot veure incrementat per una generació, una ampliació o una incorporació de crèdit en qualsevol moment anterior a la resolució de la concessió i amb l'objectiu d'atendre un nombre superior de sol·licituds, mitjançant la resolució del president de l'Agència Valenciana del Turisme, sense establir un nou termini de presentació de sol·licituds i sense exigir una nova convocatòria, tal com estableix l'article 5.8 del Decret 4/2017, de 31 de març.  
  
Article 4. Beneficiaris i requisits bàsics dels projectes subvencionables  
  
1. Poden acollir-se al programa d'ajudes que es recull en l'annex I d'aquesta de conformitat amb l'article 2.1 del Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, els següents: associacions i empreses.  
2. Els projectes subvencionables estaran condicionats a:  
a) Que les condicions per ser beneficiari es mantinguen fins al moment del pagament de la subvenció.  
b) No podran accedir a la condició de beneficiari de les ajudes regulades en aquesta resolució aquells en els quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre.  
c) Aquestes ajudes no són compatibles amb la col·laboració que article l'Agència València del Turisme mitjançant línies nominatives de subvenció per al mateix objecte i beneficiari.  
d) No es preveuen ajudes per a projectes el cost subvencionable dels quals siga inferior al que es determina en l'annex I d'aquesta resolució.  
e) Les actuacions que se subvencionen en el marc de la present convocatòria no es poden haver iniciat abans del dia 1 de gener de 2018.  
  
f) En cap cas l'import de la subvenció juntament amb el d'altres possibles subvencions, ingressos o recursos per a la mateixa finalitat, procedents de qualsevol administració o ens públic o privat, pot superar el cost de l'activitat subvencionada.  
Article 5. Sol·licituds d'ajuda, lloc i termini de presentació  
1. Les persones interessades han de presentar una instància de sol·licitud omplida degudament, mitjançant el model que consta en l'annex II d'aquesta resolució, disponible igualment en l'adreça d'internet:  
http://www.gva.es/downloads/publicados/IN/25018\_BI.pdf.  
  
El termini de presentació de sol·licituds serà de vint dies hàbils, que es comptaran des de l'endemà de la publicació de l'extracte de la resolució de convocatòria en el Diari Oficial de la Generalitat Valenciana.  
2. Els sol·licitants amb personalitat jurídica i les entitats sense personalitat jurídica hauran de presentar les sol·licituds i la documentació únicament via telemàtica degudament signades electrònicament pel representant legal, d'acord amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques a través de l'adreça d'internet:  
http://www.gva.es/va/inicio/procedimientos'id\_proc=19192  
3. Les persones físiques podran optar per presentar la sol·licitud i la documentació que adjunten via telemàtica, d'acord amb el que es preveu en l'apartat anterior, o bé presentar-la en paper a la seu central de l'Agència Valenciana del Turisme.  
Així mateix, podran utilitzar qualsevol mitjà dels que es preveuen en l'article 16.4 de la Llei 39/2015, d'1 d'octubre, tenint en compte que si la sol·licitud es presenta en una oficina de correus s'ha de fer en un sobre obert perquè es date i segelle en aquesta oficina abans de certificar-la.  
4. La presentació telemàtica exigeix que el sol·licitant tinga signatura electrònica avançada, i es pot utilitzar qualsevol dels sistemes de signatura electrònica admesos en la seu electrònica de la Generalitat.  
5. De la mateixa manera, la tramitació electrònica la podrà realitzar un representant autoritzat donat d'alta en el Registre Electrònic de Representació de la Generalitat, segons l'article 34 i següents del Decret 220/2014, de 12 de desembre, del Consell, i els articles 5 i següents de la Llei 39/2015, d'1 d'octubre.  
6. La presentació de les sol·licituds fora del termini establit o la no-utilització del model d'imprés normalitzat d'ús obligatori seran causes per a no admetre les sol·licituds d'ajuda.  
  
Article 6. Documentació que cal adjuntar a la instància de sol·licitud  
  
1. Amb caràcter general, totes les sol·licituds d'ajudes s'han d'acompanyar de la documentació següent:  
a) a.1) Quan es tracte d'una persona jurídica, cal aportar:  
- Còpia del NIF,  
- Còpia del document de constitució de l'empresa o entitat (escriptura de constitució o estatuts, actualitzats) i l'acreditació de la inscripció en el registre corresponent,  
- Documentació acreditativa del poder de representació de la persona que signa la sol·licitud, sempre que aquesta circumstància no es reculla en la documentació esmentada en el paràgraf anterior.  
a.2) Si es tracta d'una persona física, ha d'aportar una còpia del DNI.  
b) Alta, o últim rebut de l'Impost d'Activitats Econòmiques (IAE), i declaració responsable (formulada en l'imprés de declaració responsable) de no haver-se donat de baixa en la matrícula de l'impost esmentat.  
Quan el sol·licitant estiga exempt de l'impost esmentat, ha d'acreditar aquesta circumstància i indicar-ho en l'imprés de declaració responsable.  
c) Si escau, acord de reconeixement d'exempció de l'IVA dictat per l'Agència Estatal d'Administració Tributària, juntament amb una declaració responsable de vigència de les circumstàncies que van permetre l'exempció formulada en l'imprés de declaració responsable.  
d) Declaració responsable signada electrònicament pel representant legal, que s'ha d'omplir utilitzant l'imprés normalitzat anomenat «Declaració responsable», que consta en l'annex III d'aquesta resolució i està disponible en l'adreça d'internet:  
http://www.gva.es/downloads/publicados/IN/25632\_BI.pdf  
I que contindrà el pronunciament exprés sobre les qüestions següents:  
- Que el sol·licitant no es troba incurs en cap de les prohibicions per a obtindre la condició de beneficiari, establida en l'article 13, apartat 2 i següents, de la Llei 38/2003, de 17 de novembre.  
- Que el sol·licitant es compromet al compliment de les obligacions dels beneficiaris de subvencions establides en l'article 14 de la Llei 38/2003, de 17 de novembre, i en les establides en el Decret 4/2017, de 31 de març.  
- Que el sol·licitant no s'ha donat de baixa en la matrícula de l'Impost d'Activitats Econòmiques (IAE).  
- Que el sol·licitant està exempt de l'Impost d'Activitats Econòmiques (IAE).  
- En el cas d'aportar l'acord de reconeixement d'exempció de l'IVA dictat per l'Agència Estatal d'Administració Tributària, declara que continuen vigents les circumstàncies que van permetre l'exempció.  
- Compromís que seran a càrrec del sol·licitant la tramitació, l'obtenció de permisos i llicències, les despeses, els impostos de tota classe, així com, si escau, la realització de tots els tràmits necessaris de caràcter tècnic i de gestió del projecte per a executar-lo, d'acord amb la normativa aplicable.  
- Compromís de notificar a l'Agència Valenciana del Turisme qualsevol modificació que es produïsca en l'actuació que cal desenvolupar durant la tramitació de l'expedient de subvenció.  
- Que compleix la normativa sobre integració laboral de persones amb discapacitat (o si escau, l'exempció d'aquesta obligació), d'acord amb el que es preveu en la Llei 11/2003, de 10 d'abril, de la Generalitat Valenciana, sobre l'Estatut de les persones amb discapacitat.  
- Declaració de totes les ajudes de minimis rebudes en l'exercici fiscal en curs i en els dos exercicis anteriors subjectes al Reglament 1407/2013, de la Comissió, de 18 de desembre de 2013, o a altres reglaments de minimis.  
- Sol·licitud i/o obtenció d'altres ajudes procedents d'altres administracions o ens públics o privats per als mateixos costos subvencionables, així com d'altres ajudes públiques concedides en virtut d'un reglament d'exempció o d'una decisió adoptada per la Comissió Europea.  
  
- En el supòsit que concórrega l'excepció determinada en relació amb la presentació de tres pressupostos, una declaració que acredite aquesta circumstància.  
e) Memòria descriptiva i econòmica de l'actuació en els termes que s'especifiquen en el programa d'ajudes de l'annex I d'aquesta resolució. Cal omplir l'imprés normalitzat anomenat «Memòria descriptiva i econòmica», que consta en l'annex IV d'aquesta resolució i que es troba disponible en l'adreça d'internet: http://www.gva.es/downloads/publicados/IN/25514\_BI.pdf, i l'haurà de signar electrònicament el representant legal.  
f) Pressupost de l'actuació per a la qual se sol·licita l'ajuda. Amb aquesta finalitat, cal presentar pressupostos emesos pels proveïdors relatius a l'actuació que es vol fer amb el desglossament detallat per partides de despesa corresponents a l'actuació per a la qual se sol·licita l'ajuda. Cal especificar detalladament el nombre i la naturalesa dels elements que s'han d'adquirir i el seu cost unitari. Cal tindre en compte, d'acord amb l'article 31.3 de la Llei 38/2003, de 17 de novembre, el següent:  
  
- Quan l'import de la despesa subvencionable siga igual o superior a la quantitat de 15.000 euros en el supòsit de prestació de serveis per empreses de consultoria o assistència tècnica, agències de publicitat, de mitjans i d'altres, el beneficiari ha de sol·licitar, com a mínim, tres ofertes de diferents proveïdors, amb caràcter previ a l'adquisició del compromís per a la prestació del servei o el lliurament del bé, tret que per les característiques especials de les despeses subvencionables no hi haja al mercat prou nombre d'entitats que el subministren o el presten. Aquesta circumstància s'haurà d'acreditar pel part del sol·licitant de l'ajuda mitjançant l'ompliment de l'apartat corresponent de l'imprés de declaració responsable.  
- L'elecció entre les ofertes presentades, que s'han d'aportar juntament amb la sol·licitud de la subvenció, es farà segons els criteris d'eficiència i economia, i caldrà justificar expressament en una memòria l'elecció, quan no recaiga en la proposta econòmica més avantatjosa. Amb aquesta finalitat s'han de presentar els documents de sol·licitud d'ofertes, així com les ofertes o respostes rebudes.  
- Els imports de les partides que componen el pressupost han d'estar valorats a preus de mercat. Aquests imports es poden revisar per a ajustar-ne la valoració, d'acord amb el que s'estableix en l'article 33 de la Llei 38/2003, de 17 de novembre.  
g) Qüestionari signat electrònicament pel representant legal i documentació relativa als criteris de valoració, segons l'imprés normalitzat que consta en l'annex V d'aquesta resolució, disponible en l'adreça d'internet:  
http://www.gva.es/downloads/publicados/IN/25820\_BI.pdf  
h) Model de domiciliació bancària, segons l'imprés normalitzat disponible en http://www.gva.es/downloads/publicados/IN/07132\_VA.pdf. En cas que el compte bancari designat estiga donat d'alta en l'Agència Valenciana del Turisme, cal confirmar les dades d'aquest compte en l'imprés de declaració responsable referit en l'apartat d.  
  
i) Certificat de l'entitat bancària acreditatiu de la titularitat del compte.  
2. Amb independència de la documentació esmentada en els apartats anteriors i en funció del tipus de projecte que es vol desenvolupar, cal aportar la documentació específica que consta en l'annex I d'aquesta resolució.  
3. En cap cas es considera despesa subvencionable l'IVA, tret que el sol·licitant aporte juntament amb la sol·licitud l'acord corresponent de reconeixement de l'exempció dictat per l'Agència Estatal d'Administració Tributària, juntament amb una declaració responsable de vigència de les circumstàncies que van permetre l'exempció.  
  
Article 7. Requeriment d'esmena de la documentació  
1. De conformitat amb el que s'estableix en l'article 23.5 de la Llei 38/2003, de 17 de novembre, examinada la documentació aportada, si no compleix els requisits exigits, es requerirà la persona interessada perquè en un termini improrrogable de 10 dies hàbils esmene la falta o adjunte els documents preceptius, tot indicant que si no ho fa es considerarà que desisteix de la seua sol·licitud, amb la resolució prèvia que s'haurà de dictar en els termes previstos en l'article 21 de la Llei 39/2015, d'1 d'octubre.  
2. Així mateix, es poden requerir al sol·licitant qualssevol altres dades, documents i informes complementaris que resulten necessaris per a la resolució de l'expedient.  
  
Article 8. Criteris de valoració de sol·licituds  
Les ajudes es concedeixen en règim de concurrència competitiva, de conformitat amb els criteris de valoració que es detallen a continuació i mentre hi haja disponibilitat pressupostària adequada i suficient. La puntuació màxima que es pot aconseguir per projecte és de 20 punts.  
1. Criteris generals de valoració de sol·licituds: es pot obtindre una puntuació màxima de 10 punts.  
a) Adhesió al Codi Ètic Mundial del Turisme de l'OMT: Es podrà obtindre 1 punt, que s'assignarà de la manera següent:  
  
- Si el sol·licitant ha subscrit el Codi Ètic del Turisme Valencià, document disponible en l'adreça d'internet http://www.turisme.gva.es/opencms/opencms/turisme/va/contents/conselleria/codi\_etic/codi\_etic.html'tam=&menu\_id=72: 1 punt  
El sol·licitant haurà de complir les condicions que donen dret a obtindre la puntuació corresponent a aquest criteri en la data de finalització del termini de presentació de sol·licituds.  
b) Àmbit territorial del projecte o l'actuació: la puntuació d'aquest apartat és, com a màxim, de 9 punts atenent l'escala següent:  
  
- Si l'àmbit és únicament local: 1 punt.  
- Si l'àmbit és provincial: 3 punts.  
- Si l'àmbit és autonòmic: 5 punts.  
- Si l'àmbit és nacional: 7 punts.  
- Si l'àmbit és internacional: 9 punts.  
2. Criteris relacionats amb l'interés turístic i grau de desenvolupament del projecte presentat: Es pot obtindre una puntuació màxima de 8 punts en funció dels criteris que es recullen en l'annex I de la present resolució.  
3. Criteris socials: la puntuació d'aquest apartat és, com a màxim, de 2 punts i s'assignaran, sempre que s'aporte la documentació acreditativa, de la manera següent:  
a) Creació de treball per a persones amb un grau de discapacitat igual o superior al 33 %: Si l'actuació per a la qual se sol·licita l'ajuda suposa la creació d'ocupació per a persones amb un grau de discapacitat igual al 33 % o superior i així ho acredita el sol·licitant: 1 punt.  
b) Aplicació de mesures d'integració i igualtat de gènere: Si el sol·licitant acredita l'aplicació de mesures concretes d'integració i igualtat de gènere en l'actuació per a la qual se sol·licita l'ajuda: 1 punt.  
  
El sol·licitant ha de reunir les condicions que donen dret a obtindre la puntuació corresponent a aquests criteris en la data de finalització del termini de presentació de sol·licituds.  
  
Taula resum dels criteris de valoració de les sol·licituds  
  
1. Criteris generals:  
a) Adhesió al Codi Ètic del Turisme Valencià  
b) Àmbit territorial del projecte o lŽactuació 10 punts  
1 punts  
9 punts  
2. Criteris relacionats amb l'interés turístic i grau de desenvolupament del projecte (vegeu l'annex I d'aquesta resolució) 8 punts  
3. Criteris socials  
a) Creació de treball per a persones amb un grau de discapacitat igual al 33 % o superior   
b) Aplicació de mesures d'integració  
 i igualtat de gènere 2 punts  
  
1 punt  
  
1 punt  
  
PUNTUACIÓ TOTAL MÀXIMA 20 punts  
  
  
  
Article 9. Tramitació de sol·licituds  
1. La tramitació d'aquestes ajudes serà telemàtica, excepte en el cas de que es tracte de sol·licitants que siguen persones físiques i no vaguen optat per eixa via. La concessió de les ajudes serà en règim de concurrència competitiva.  
2. L'òrgan instructor de les ajudes acollides a la present resolució serà el Servei de Planificació i Estratègia Turística de l'Àrea de Competitivitat Turística, a través de la Unitat de Competitivitat.  
3. Una vegada avaluades i informades les sol·licituds per l'òrgan instructor d'acord amb els criteris establits, es donarà trasllat d'aquestes a la Comissió d'Avaluació d'Ajudes que, després de l'anàlisi del procediment seguit, determinarà l'import de les subvencions d'acord amb la consignació pressupostària indicada en l'article 3.2 d'aquesta resolució.  
  
4. Les sol·licituds s'ordenaran de més puntuació a menys. I una vegada establit aquest ordre s'aplicarà el percentatge d'ajuda que s'indica en l'annex I d'aquesta resolució.  
5. En cas que, una vegada efectuades les operacions descrites, el crèdit pressupostari fóra insuficient per a atendre totes les sol·licituds que consten en l'ordre de prelació i es produïra la circumstància que l'últim sol·licitant que obtinguera subvenció haja obtingut la mateixa puntuació que els immediatament següents en aquest ordre, tindran preferència en l'adjudicació els sol·licitants que acrediten que amb anterioritat a la data de publicació d'aquesta convocatòria han ocupat un percentatge més elevat de persones treballadores amb discapacitat en relació amb les plantilles respectives o bé es comprometen a contractar un percentatge major de persones treballadores amb discapacitat durant l'àmbit temporal de l'ajuda o la subvenció.  
6. La Comissió d'Avaluació d'Ajudes, a través de la directora de l'Agència Valenciana del Turisme, elevarà la proposta de concessió o la denegació d'ajudes al president, que les resoldrà.  
  
7. La Comissió d'Avaluació d'Ajudes té la composició següent:  
  
a) Presidència: exerceix la presidència la persona que ocupa la Prefectura de l'Àrea de Competitivitat Turística.  
b) Vocals: exerciran de vocals les persones que ocupen:  
- La Direcció del Servei de Planificació i Estratègia Turística.  
- La Direcció de la Unitat de Competitivitat, que exercirà, així mateix, la Secretaria de la Comissió.  
- La Direcció del Servei de Màrqueting en Línia i Publicitat.  
- La Direcció del Servei de Programació i Gestió Econòmica.  
- La Direcció del Servei Jurídic i de Contractació.  
En cas de vacant, absència o malaltia dels membres de la Comissió, es poden substituir per uns altres, designats pels titulars entre el personal tècnic dels departaments respectius.  
Per raó dels projectes i les actuacions que s'han d'avaluar, la Comissió pot comptar amb la presència de tècnics especialistes i assessors en la matèria corresponent, que tindran veu, però no vot, en la comissió esmentada.  
  
Article 10. Resolució de concessió o denegació d'ajudes  
1. Al president de l'Agència Valenciana del Turisme li competeix resoldre el procediment de concessió d'ajudes.  
2. Les resolucions de concessió determinaran expressament la quantia i incorporaran, si escau, les condicions i obligacions que afecten el desenvolupament del projecte o l'activitat subvencionada.  
3. En cas que la resolució procedent siga denegatòria, s'ha de detallar el motiu o els motius que la determinen.  
4. Tant les propostes de resolució com les resolucions es notificaran a les persones interessades en els termes que preveuen els articles 40 i següents de la Llei 39/2015, d'1 d'octubre, i es publicaran en el Diari Oficial de la Generalitat Valenciana, sortint la publicació efectes de notificació al tractar-se d'un procediment de concurrència competitiva.  
  
5. D'acord amb el que s'estableix en l'article 25.4 de la Llei 38/2003, de 17 de novembre, el termini màxim per a resoldre i notificar la resolució serà de sis mesos des de la publicació de la convocatòria en el Diari Oficial de la Generalitat Valenciana. Aquest termini es pot suspendre per qualsevol de les causes previstes en l'article 22 i 25.2 de la Llei 39/2015, d'1 d'octubre.  
6. Transcorregut aquest termini sense haver-se notificat la resolució a les persones interessades, es pot entendre desestimada la sol·licitud de concessió d'ajuda, en els termes previstos en l'article 25.5 de la Llei 38/2003, de 17 de novembre.  
7. Les resolucions a les quals es refereixen els paràgrafs anteriors esgoten la via administrativa i contra aquestes es pot interposar un recurs contenciós administratiu davant del Jutjat Contenciós Administratiu de València, en el termini de dos mesos, que es comptaran des de l'endemà de la notificació de la resolució corresponent. No obstant això, i amb caràcter potestatiu, s'hi pot interposar un recurs de reposició davant de l'òrgan que va dictar l'acte en el termini d'un mes, que es comptarà des de l'endemà de la notificació de la resolució corresponent.  
  
Article 11. Obligacions dels beneficiaris  
1. Els beneficiaris de les ajudes a les quals es refereix la present resolució estan obligats a complir totes les obligacions que s'estableixen en la Llei 38/2003, de 17 de novembre, entre les quals hi ha les que s'assenyalen en els articles 13 i 14 d'aquesta, en el Decret 4/2017, de 31 de març, així com en qualsevol altra disposició en vigor, aplicable a aquestes ajudes.  
2. Així mateix, han de respectar la normativa mediambiental vigent, de manera que s'assegure el desenvolupament dels objectius del projecte subvencionat dins d'un marc de desenvolupament sostenible i del foment a la protecció i la millora del medi ambient, tal com es recull en l'article 11 del Tractat de funcionament de la Unió Europea. Especialment, el projecte objecte d'ajuda s'ha de sotmetre al procediment d'avaluació d'impacte ambiental (EIA) en els supòsits recollits en la Llei 21/2013, de 9 de desembre, d'avaluació ambiental (BOE 296, d'11.12.2013) i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental de la Comunitat Valenciana (DOGV 1412, 30.10.1990). Així mateix, ha de complir, si escau, les obligacions establides en la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana (DOGV 7329, 31.07.2014).  
3. Han de notificar a l'Agència Valenciana del Turisme qualsevol modificació que es produïsca en l'actuació que es vol desenvolupar durant la tramitació de l'expedient de subvenció.  
4. I han de conservar els documents originals justificatius relacionats amb els projectes subvencionats o les còpies certificades d'acord amb els originals mentre puguen ser objecte de les actuacions de comprovació i control, en algun dels suports següents:  
· Fotocòpies de documents originals.  
· Microfitxes de documents originals.  
· Versions electròniques de documents originals.  
· Documents que només es troben en versió electrònica.  
  
5. L'incompliment de qualsevol d'aquestes obligacions pot donar lloc a la pèrdua del dret al cobrament i, si escau, al reintegrament de les ajudes percebudes i a l'exigència de l'interés de demora des del moment del pagament de la subvenció.  
  
Article 12. Publicitat de les ajudes  
1. L'Agència Valenciana del Turisme ha de remetre a la Base de Dades Nacional de Subvencions, que opera com a sistema nacional de publicitat de subvencions, la informació sobre les subvencions concedides amb indicació de la convocatòria, el programa i el crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció, amb l'expressió dels diferents programes o projectes subvencionats.  
2. L'Agència Valenciana del Turisme publicarà en la pàgina web, així com a través del Portal de Transparència de la Generalitat, informació de les subvencions concedides amb la indicació de l'import, l'objectiu o la finalitat i les entitats beneficiàries.  
3. El beneficiari ha de donar la publicitat adequada al caràcter públic del finançament de l'actuació subvencionada, per la qual cosa en totes les actuacions que resulten beneficiàries de les ajudes convocades mitjançant la present resolució ha d'aparéixer el distintiu que s'esmenta en l'apartat 5.2 de l'annex I a aquesta resolució i per mitjà del qual es fa constar que el projecte ha comptat amb la col·laboració de l'Agència Valenciana del Turisme.  
  
Article 13. Justificació de despeses  
1. La justificació de l'actuació objecte d'ajuda s'ha de realitzar d'acord amb el projecte subvencionat i en els termes determinats en l'annex I d'aquesta resolució i en la resolució corresponent de concessió de l'ajuda.  
La justificació s'ha d'efectuar via telemàtica per mitjà de la presentació de la documentació que es relaciona a continuació:  
a) Relació classificada de les despeses de l'activitat, amb l'ompliment correcte de l'imprés normalitzat anomenat «Compte justificatiu» que consta en l'annex VI d'aquesta resolució i es troba disponible en l'adreça d'internet http://www.gva.es/downloads/publicados/IN/25402\_BI.pdf signat electrònicament pel representant legal.  
b) Memòria final de l'actuació justificativa de les activitats realitzades i els resultats obtinguts, amb l'ompliment correcte de l'imprés normalitzat anomenat «Memòria final d'activitats i resultats» que consta en l'annex VII d'aquesta resolució i es troba disponible en l'adreça d'internet: http://www.gva.es/downloads/publicados/IN/25276\_BI.pdf  
c) Factures justificatives de la despesa realitzada: en cas que les factures siguen electròniques, han d'incloure les dades que n'acrediten la condició de còpia autèntica i que es visualitzen quan es consulta el document; si les factures no són electròniques, cal aportar-ne una còpia compulsada o autèntica. Aquestes factures s'han d'ajustar a l'actuació subvencionada i al pressupost aportat en la sol·licitud d'ajuda. Així mateix, han de complir els requisits establits en l'article 6 del Reial decret 1619/2012, de 30 de novembre, pel qual s'aprova el Reglament que regula les obligacions de facturació (BOE 289, d'1.12.2012), especialment el que es preceptua en l'article 6.1.f, que estableix que les factures han d'incloure el desglossament dels preus unitaris de les operacions.  
d) Justificació gràfica de l'actuació objecte de l'ajuda que acredite que s'ha realitzat de conformitat amb les especificacions i les condicions establides en la resolució de concessió de l'ajuda i que responga a les factures esmentades en l'apartat anterior. Cada factura s'ha d'acompanyar amb els justificants detallats segons queda definit en l'annex I. apartats 5.1.a i b ?costos de creativitat, producció, planificació i altres suports de difusió: un exemplar de les insercions publicitàries en mitjans escrits o electrònics, fullets, cartells o altres suports gràfics de xicotet format o gran format i suports audiovisuals (falques de ràdio, anuncis de televisió i internet).   
  
e) Justificants de pagament de les factures. Amb aquest objectiu, s'admeten resguards de transferències (si engloba diverses factures, cal aportar-ne una relació detallada), xecs i pagarés, en els termes següents:  
  
- Si la forma de pagament és una transferència bancària, s'ha de justificar mitjançant:  
· Les còpies dels resguards de les transferències realitzades amb una autenticació explícita de l'entitat bancària.  
· Còpia de l'extracte bancari del càrrec en compte corresponent a l'operació justificada, en què es reflectisca el saldo anterior a aquesta i el posterior.  
- Si la forma de pagament és el xec o pagaré, el document justificatiu ha de consistir en:  
· Un justificant de recepció, signat i segellat pel proveïdor, en el qual s'ha d'especificar la factura o la documentació justificativa de la despesa a què correspon el pagament i la data, el número i la data del xec, i davall de la signatura ha d'aparéixer el nom i el NIF de la persona que signe.  
· Còpia de l'extracte bancari del càrrec en compte corresponent a l'operació justificada, en què s'indique el saldo anterior a aquesta i el posterior.  
La data del venciment del xec o pagaré ha de ser anterior a la data de compliment de les condicions establides en la resolució de concessió o de la justificació i s'ha d'haver pagat de manera efectiva.  
f) Declaració responsable sobre l'obtenció d'alguna altra ajuda d'ens públic o privat per a la mateixa actuació, en cas que s'haja produït variació pel que fa a la declaració aportada amb la sol·licitud, amb indicació de l'organisme concedent i l'import de l'ajuda.  
  
g) Material gràfic en què aparega el distintiu en el qual es fa constar que el projecte ha comptat amb la col·laboració de l'Agència Valenciana del Turisme, tal com estableix l'article 12.3 d'aquesta resolució.  
  
h) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les actuacions subvencionades, i la seua adequació a la finalitat per a la qual es va concedir la subvenció.  
2. No s'acceptaran com a justificants de realització del projecte o l'activitat subvencionada les factures derivades de la contractació amb empreses o entitats vinculades al beneficiari de l'ajuda en els termes previstos en l'article 29 de la Llei 38/2003, de 17 de novembre. S'entendrà que hi ha vinculació quan es done algun dels supòsits de l'article 68.2 del Reial decret 887/2006, de 21 de juliol.  
3. La justificació de l'ajuda s'ha d'efectuar en el termini que s'establisca en la resolució de concessió, que en cap cas serà posterior al 15 de desembre de 2018.  
  
Article 14. Pagament de les ajudes, pèrdua del dret al cobrament i reintegrament de l'ajuda concedida  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o l'actuació i sempre que haja complit totes les obligacions exigibles.  
2. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que cal lliurar disminuirà proporcionalment, i donarà lloc a la pèrdua parcial del dret al cobrament de la subvenció.  
3. En cas que el cost subvencionable justificat de manera conforme siga inferior a l'import mínim establit en l'annex I d'aquesta resolució perquè l'actuació siga subvencionable, es produirà la pèrdua total del dret al cobrament de la subvenció concedida.  
4. L'alteració d'algunes de les característiques del projecte o l'activitat aprovats, l'incompliment de condicions i terminis establits en la resolució de concessió, l'execució nul·la o parcial de la inversió, la falta o justificació incompleta de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en conjunt, excedisquen l'import del cost subvencionable de l'actuació, així com la concurrència de qualsevol altra causa de les que es preveuen en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda.  
  
5. L'incompliment per part del beneficiari de qualsevol dels requisits, les condicions i altres circumstàncies que van donar lloc a l'atorgament de l'ajuda, la variació de la finalitat de la inversió o l'actuació o la falta de justificació de la realització del projecte, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, dóna lloc al reintegrament de les quantitats percebudes i l'exigència de l'interés de demora corresponent des del moment del pagament de l'ajuda fins la data en què s'acorde la procedència del reintegrament.  
6. El procediment per a declarar la procedència del reintegrament (o, si escau, de la pèrdua del dret al cobrament) s'ha de regir pel que s'estableix en la Llei 39/2015, d'1 d'octubre, sense perjudici de les especialitats establides en la Llei 1/2015, de 6 de febrer, en la Llei 38/2003, de 17 de novembre, i en el Reglament d'aquesta aprovat pel Reial decret 887/2006, de 21 de juliol.  
  
Article 15. Actuacions de comprovació  
1. L'Agència Valenciana del Turisme pot, en tot moment, efectuar totes les actuacions de comprovació administrativa, material, de verificació de la inversió o realització de l'actuació objecte d'ajuda que considere necessàries.  
2. El beneficiari i els tercers relacionats amb l'objecte de la subvenció o la seua justificació estan obligats, així mateix, a sotmetre's a les actuacions de comprovació i de control financer dels òrgans de fiscalització de la Generalitat en relació amb les subvencions o ajudes concedides.  
3. La comprovació material de la realització efectiva de l'activitat subvencionada o del compliment de la finalitat es realitzarà mitjançant el pla de control corresponent que desenvolupe l'Agència Valenciana del Turisme, en el qual cal indicar si l'obligació de comprovació abasta la totalitat de les ajudes o bé una mostra de les concedides i, en aquest últim cas, la forma de selecció.  
  
Article 16. Facultat per a dictar instruccions  
Es faculta la persona titular de la Direcció de l'Agència Valenciana del Turisme per a dictar les instruccions i adoptar les mesures que considere oportunes per al desenvolupament i l'aplicació del que es disposa en la present resolució.  
Contra aquesta resolució, que posa fi a la via administrativa, es pot interposar un recurs contenciós administratiu davant del Jutjat Contenciós Administratiu de València, en el termini de dos mesos, que es comptaran des de l'endemà de la publicació i, potestativament, es pot interposar un recurs de reposició davant del president de l'Agència Valenciana del Turisme, en el termini d'un mes, que es comptarà des de l'endemà de la publicació. Tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de març de 2018.- El president de l'Agència Valenciana del Turisme: Francesc Colomer Sánchez.  
  
  
ANNEX I  
Programa de lluita contra la intrusió  
 i el frau dels apartaments turístics  
  
1. Objecte: realització de campanyes de sensibilització, conscienciació i lluita contra el frau i l'intrusisme en l'oferta de l'allotjament turístic reglat de la Comunitat Valenciana.  
2. Beneficiaris: els que s'estableixen en l'article 4.1.a d'aquesta resolució (empreses i associacions).  
3. Consignació: 660.000 euros; capítol IV.  
4. Actuacions subvencionables:  
Cada sol·licitant pot presentar una sol·licitud per a una única actuació que consistisca en:  
a) Campanyes de publicitat en mitjans de comunicació en línia i fora de línia.  
b) Publicitat a través d'altres suports de difusió.  
Les activitats subvencionables podran ser les que es realitzen entre l'1 de gener i el 15 de desembre de 2018.  
5. Costos subvencionables i intensitat de les ajudes  
5.1. Formen part del cost subvencionable les despeses que corresponguen de manera indubtable al desenvolupament i l'execució de les activitats proposades a partir de la data assenyalada en l'article 4.2.e d'aquesta resolució de convocatòria d'ajudes. El cost subvencionable resulta de la suma dels imports de les partides del projecte que, d'acord amb el que es disposa en la present resolució, poden ser objecte d'ajuda i que son:  
a) Campanyes de publicitat  
a.1. Costos relatius a la creativitat i la producció de suports de comunicació gràfics (redacció de textos, fotografies, mapes, fotomecànica, arts finals i impressió de fullets i cartelleria) i audiovisuals (filmació d'espots, vídeos, locució i gravació de falques radiofòniques), producció de peces publicitàries per a internet (bàners i altres formats).  
  
a.2. Costos relatius a la planificació i la compra de mitjans i espais publicitaris (anuncis en televisió, mitjans escrits, ràdio i internet) de les campanyes de publicitat de qualsevol àmbit.  
b) Altres suports de difusió: edició de fullets, díptics, tríptics, cartells, tanques, pancartes i altres grans formats, que formen part de les accions de publicitat o que siguen suports singulars de difusió de l'activitat subvencionada.  
Només resulten subvencionables les despeses relatives a l'organització de congressos, fòrums, seminaris i trobades quan formen part d'una campanya o acció publicitària vinculada a l'objecte d'aquest programa, i no poden representar més d'un 25 % del total del cost total subvencionable.  
5.2. L'actuació per a la qual se sol·licita l'ajuda ha d'incorporar, per als dos tipus de costos subvencionables, la marca Comunitat Valenciana juntament amb el claim Mediterrani en Viu, marca i claim que es troben disponibles en la següent adreça d'internet: http://www.turisme.gva.es/opencms/opencms/turisme/va/contents/subvencion/distintivos.html  
  
Així mateix, el beneficiari de l'ajuda ha d'incorporar a les campanyes de publicitat que faça i el material resultant d'altres suports de difusió algun o alguns dels següents valors/missatges amb l'objectiu d'afavorir el posicionament i la imatge de la marca destí Comunitat Valenciana:  
- Destí mediterrani, obert, inclusiu i acollidor.  
- Destí hospitalari, pròxim, receptiu amb el visitant.  
- Oferta turística de qualitat.  
- Serveis turístics professionals i dirigits a satisfer i fidelitzar el turista.  
- Territori compromés amb els principis del Codi Ètic Mundial del Turisme: desenvolupament sostenible i responsable, cordialitat, respecte, inclusió-  
5.3. L'IVA de l'activitat únicament pot formar part del cost subvencionable, quan siga suportat efectivament pel beneficiari i no siga compensable o recuperable, circumstància que s'ha d'acreditar segons s'indica en l'article 6.3 d'aquesta resolució.  
5.4. No resulten subvencionables:  
a) la publicació d'informació sobre l'activitat subvencionada en format de reportatge gràfic.  
b) la producció i l'emissió de programes de seguiment, entrevistes, en ràdio i televisió.  
5.5. La quantia de la subvenció, sense perjudici del que s'estableix en l'article 9.4 de la present resolució, per al cas en què es produïsquen empats en l'ordre de prelació que s'establisca, serà la quantitat que resulte d'aplicar un percentatge del 90 % sobre el cost subvencionable.  
5.6. L'import màxim d'ajuda global per beneficiari és de 150.000 euros en el cas d'associacions i 50.000 euros en el cas d'empreses.  
  
5.7. No es preveuen ajudes per a projectes el cost subvencionable dels quals siga inferior a 20.000 euros en el cas d'associacions i 10.000 euros en el cas d'empreses.  
  
6. Documentació que cal adjuntar a la sol·licitud de l'ajuda  
A més del que s'exigeix amb caràcter general en l'article 6 d'aquesta resolució, cal presentar una memòria descriptiva i econòmica de l'actuació que es vol realitzar, mitjançant un imprés disponible en l'adreça d'internet: http://www.gva.es/downloads/publicados/IN/25439\_BI.pdf, que ha d'incloure els punts següents:  
- Descripció detallada de l'actuació per a la qual se sol·licita l'ajuda.  
- Calendari previst d'execució de l'activitat subvencionada.  
- Pressupost desglossat per partides de despesa de les actuacions per a realitzar.  
A la sol·licitud s'haurà d'adjuntar una declaració responsable sobre la no-destrucció d'ocupació, així com d'autofinançament del 10 %.  
7. Criteris relacionats amb l'interés turístic i grau de desenvolupament del projecte  
La puntuació d'aquest criteri és la que resulte de la valoració dels aspectes que s'assenyalen a continuació i la puntuació màxima que s'hi pot aconseguir és de 8 punts.  
a) Qualitat tècnica, viabilitat econòmica i aplicabilitat de l'actuació: fins a 2 punts.  
b) Caràcter innovador de l'actuació: 1 punt.  
c) Grau de singularitat de l'actuació, entesa com la seua contribució a desestacionalitzar l'activitat turística: fins a 4 punts.  
- Si l'actuació es realitza durant, almenys, 3 mesos de 2018: 1 punt.  
  
- Si l'actuació es realitza durant, almenys, 4 mesos de 2018: 2 punts.  
- Si l'actuació es realitza durant, almenys, 5 mesos de 2018: 3 punts.  
- Si l'actuació es realitza durant més de 6 mesos de 2018: 4 punts.  
  
d) Repercussió de l'actuació sobre segments específics de la demanda turística (turisme accessible, familiar, sènior o d'altres): 1 punt.